
ŠAKIŲ RAJONO SAVIVALDYBĖS TARYBA

SPRENDIMAS

DĖL šakių ,,Žiburio“ gimnazijoje TEIKIAMŲ PASLAUGŲ TARIFŲ NUSTATYMO

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, rajono savivaldybės tarybos 2013 m. sausio 31 d. sprendimu Nr. T-10 patvirtinto rajono savivaldybės biudžetinių įstaigų pajamų naudojimo tvarkos aprašo 2.5. punktu ir atsižvelgdama į Šakių ,,Žiburio“ gimnazijos direktorės 2014 m. lapkričio 6 d. prašymą, rajono savivaldybės taryba nusprendžia:
1. Nustatyti Šakių ,,Žiburio“ gimnazijoje teikiamų paslaugų tarifus už:

1.1. motorinių transporto priemonių B kategorijos vairavimo praktinio mokymo kursus (30 val.) – 750,00 Lt (217,22 Eur);

1.2. praktinį vairavimą moksleiviams – 10,00 Lt (2,90 Eur) už valandą.

2. Nustatyti, kad kaina eurais įsigalioja nuo euro įvedimo Lietuvos Respublikoje dienos.

3. Pripažinti netekusiu galios rajono savivaldybės tarybos 2009 m. liepos 30 d. sprendimą Nr. T-264 ,,Dėl mokyklose teikiamų paslaugų tarifų nustatymo“.

Savivaldybės meras




Juozas Bertašius

Parengė: 
Ūkio skyrius (A.Slidziauskienė)

Pranešėjas: 
K.Kuncaitis

Siųsti: 
Ūkio skyriui 


Biudžeto ir turto skyriui


Šakių ,,Žiburio“ gimnazijai

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL šakių ,,Žiburio“ gimnazijoje TEIKIAMŲ PASLAUGŲ TARIFŲ NUSTATYMO“ PROJEKTO

2014 m. lapkričio 19 d. Nr. VL-1606

Šakiai


1. Parengto projekto tikslai ir laukiami rezultatai: nustatyti Šakių ,,Žiburio“ gimnazijoje teikiamų paslaugų tarifus už motorinių transporto priemonių B kategorijos vairavimo praktinio mokymo kursus (30 val.).


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą:----


4. Kiti, projekto rengėjų nuomone, reikalingi paaiškinimai: sprendimas parengtas atsižvelgus į LR Susisiekimo ministro 2010 m. rugpjūčio 12 d. įsakymu Nr. 3-493 patvirtintą Vairuotojų pirminio praktinio mokymo tvarką, kurioje numatyta, kad praktinio vairavimo mokymo kurso trukmė vienam mokiniui turi būti ne trumpesnė kaip 30 valandų. Lėšos už kursus bus panaudojamos: gamybinio mokymo meistrų atlyginimams, transporto priemonės techninei priežiūrai, tepalams, atsarginėms dalims, amortizaciniams atskaitymams, metodinės medžiagos įsigijimui.  


Pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261)) 4 ir 5 straipsniuose nustatytos perskaičiavimo ir apvalinimo taisyklės.

